 Aịzaya 62  Nihi Zayọn, m gaghị agba nkịtị, nihi Jeruselem, m gaghị anọ jụụ, ruo mgbe ezi omume ya nwuru dị ka ìhè, nzọpụta ya enwuokwa dị ka ọwa nke na-enwu ọkụ.Mba niile ga-ahụ ezi omume gị, gị nwaanyị, ndị eze niile ga-ahụkwa ebube gị. A ga na-akpọ gị aha ọhụrụ, bụ nke Jehova ga-eji ọnụ ya gụọ gị.Ị ga-aghọ okpueze mara mma naka Jehova, ghọọkwa ákwà nke eze na-eke nisi, nọbụ aka Chineke gị.A gakwaghị akpọ gị nwaanyị a hapụrụ kpamkpam; a gakwaghị asị na ala gị bụ ebe tọgbọrọ nefu; kama a ga-akpọ gị Onye Ihe Ya Na-atọ M Ụtọ, kpọọkwa ala gị Nwunye E Nwe Enwe. Nihi na ihe gị ga-atọ Jehova ụtọ, a ga-enwekwa ala gị enwe dị ka nwunye.Nihi na ụmụ gị ndị ikom ga-alụrụ gị dị ka nwa okorobịa na-alụrụ nwa agbọghọ na-amaghị nwoke. Chineke gị ga-aṅụrị ọṅụ nihi gị otú nwoke nke na-alụ nwaanyị ọhụrụ si aṅụrị ọṅụ nihi nwaanyị ọ na-alụ ọhụrụ.Enyewo m ndị nche ọrụ ịnọ nelu mgbidi gị niile, gị Jeruselem. Ka ha ghara ịgbachi nkịtị mgbe ọ bụla ma nehihie dum ma nabalị dum.unu ekwela ka o zuo ike ruo mgbe o mere ka Jeruselem guzosie ike, ee, ruo mgbe o mere ka ọ bụrụ ihe otuto nụwa.Jehova ejiriwo aka nri ya na ogwe aka ya dị ike ṅụọ iyi, sị: Agakwaghị m enye ndị iro gị ọka gị ka ha rie, ndị mba ọzọ agakwaghị aṅụ mmanya ọhụrụ gị, bụ ihe ị dọgburu onwe gị nọrụ nweta.Kama ọ bụ ndị chịkọbatara ya ga-eri ya, ha ga-etokwa Jehova; ọ bụkwa ndị mepụtara ya ga-aṅụ ya nogige nsọ m.Pụọnụ, sinụ nọnụ ụzọ ámá pụọ. Wepụnụ ihe nọchiiri ndị m ụzọ. Wụọnụ ájá nụzọ, wụọnụ ájá nokporo ụzọ. Wepụsịanụ nkume dị na ya. Gwunyerenụ ndị dị iche iche ihe mgbaàmà.Lee! Jehova emewo ka a nụ ya nebe kasị anya nụwa, sị: Gwanụ ada bụ Zayọn, sị, Lee! Nzọpụta gị na-abịa. Lee! O ji ụgwọ ọrụ ọ ga-enye, ụgwọ ọ ga-akwụ dịkwa nihu ya.Ndị mmadụ ga-akpọ ha ndị dị nsọ, ndị Jehova gbapụtara; a ga-akpọkwa gị Obodo A Chọtara Achọta, Obodo A Na-ahapụghị Kpamkpam. 